Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 883/13/8807	Michalovce, 5.3.2015
EEČ : 2-66-89-2015

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 31.12.2013, spisová značka Pv 883/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona, ktorý mal byť spáchaný tým, že dňa 02. 10. 2013 o 11.45 h, v cestovnej taške po ulici J. Hollého v Michalovciach, prepravoval 1.800 ks zahraničných cigariet zn. JIN LING, neoznačených kontrolnou známkou SR, ale ukrajinskou kontrolnou známkou a v osobnom motorovom vozidle zn. Škoda Felícia, EČ: XXXXX, odstavenom na parkovisku pri obchodnom centre BILLA v Michalovciach v tom istom čase prechovával ďalších 1.200 ks zahraničných cigariet zn. JIN LING a 200 ks cigariet zn. NZ XXXXX Slims, neoznačených kontrolnými známkami SR, ktoré obvinený XXXXX dobrovoľne vydal poverenému pracovníkovi Kriminálneho úradu finančnej správy Prešov. Nelegálnym prepravovaním a prechovávaním týchto cigariet došlo k skráteniu spotrebnej dane z tabakových výrobkov vo výške 296,03 €.

Uznesením prokurátora Okresnej prokuratúry XXXXX zo dňa 31.12.2013, spisová značka Pv 883/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
13 mesiacov
Odôvodnenie:
           Uznesením prokurátora Okresnej prokuratúry v  Michalovciach sp. zn. Pv 883/13 z 31. 12. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie pre prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona proti obvinenému XXXXX, ktorý mal byť spáchaný tým, že dňa 02. 10. 2013 o 11.45 h, v cestovnej taške po ulici J. Hollého v Michalovciach, prepravoval 1.800 ks zahraničných cigariet zn. JIN LING, neoznačených kontrolnou známkou SR, ale ukrajinskou kontrolnou známkou a v osobnom motorovom vozidle zn. Škoda Felícia, EČ: XXXXX, odstavenom na parkovisku pri obchodnom centre BILLA v Michalovciach v tom istom čase prechovával ďalších 1.200 ks zahraničných cigariet zn. JIN LING a 200 ks cigariet zn. NZ XXXXX Slims, neoznačených kontrolnými známkami SR, ktoré obvinený XXXXX dobrovoľne vydal poverenému pracovníkovi Kriminálneho úradu finančnej správy Prešov. Nelegálnym prepravovaním a prechovávaním týchto cigariet došlo k skráteniu spotrebnej dane z tabakových výrobkov vo výške 296,03 €.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 13 mesiacov. Toto rozhodnutie sa stalo právoplatným dňom 08. 01. 2014.

Skúšobná doba pre podmienečné zastavenie trestného stíhania uplynula dňom 08. 02. 2015. 

Po uplynutí skúšobnej doby bol vyžiadaný odpis z registra trestov a správy o povesti obvineného.

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam uvedeným v ustanovení  § 217 ods. 1 Trestného poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor